OpenLLM-France/wikimedia huggingface dataset:
# Manul

Manul :
| O. manul Tost en arvar (NT) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Felidae |
| Genad : | Otocolobus |
| Anv skiantel ||
| Otocolobus manul Pallas, 1776 ||
| D'ar vevoniezh e tenn ar pennad-mañ. ||
Ar manul (Otocolobus manul pe Felis manul), pe kazh Pallas, zo ur c'hazh gouez bihan (60 cm gant ul lost 10 cm) eus Kreiz-Azia. Melendu eo gant roudennoù du na vezont ket gwelus atav en abeg da devder e vlevenn.
Disheñvel eo diouzh ar c'hizhier arall, ar pezh en deus lakaet ar vevoniourien d'e renkañ en un iskerentiad : ar felinae. E bavioù zo berr hag e gorf tagos. Tev eo e vlevenn ha kemm a ra hervez koulz ar bloaz. Da c'hrisoc'h ez a e-pad ar goañv. Abalamour d'e zremm plat a-walc'h e kreder gwechall e oa hendad ar c'hazh persiat.
E stepennoù Azia e vev betek 4000 m. Un aneval-noz eo ha hemolc'h a ra krignerien, pikaed hag evned. Evit e greoñ e veze hemolc'het met gwarezet eo hiziv en darn vrasañ eus e diriad.

## Rummatadur

Renket eo ar manul en un iskerentiad ispisial, ar felinae. Bez ez eus tri isspesad :
* Otocolobus manul manul, Mongolia, Sina ar c'hornôg
* Otocolobus manul ferruginea, Iran, Kazakhstan, Kirgizstan, Turkmenistan, Ouzbekistan, Tadjikistan, Afganistan, Pakistan
* Otocolobus manul nigripecta, Kachmir, Nepal, Tibet
# Manwgan ap Selyf

Manwgan ap Selyf a oa roue Powys war-dro 620. Mab e oa da Selyf ap Cynan goude lazhet e dad en emgann Caer en 613. Diskaret e vije bet gant Eiludd Powys, eus lignez rouaned Dogfeiling.
| En e raok: Selyf ap Cynan | Roue Powys ) 613 - 642?-655? | War e lerc'h: Eiludd Powys |
# Ounis

| En e raok Djedkare Isesi | Ounis V$^{vet}$ tierniezh ~-2375 da -2345 | War e lerc'h Teti |
# Ouragan bras 1780

Sellet e vez ouzh Korventenn veur 1780 evel ouzh ar gelc'hwidenn drovanel varvusañ bet biskoazh er Meurvor Atlantel. E-tro 22 000 a dud a gavas o marv pa voe freuzet-lip Martinik, Sint Eustatius ha Barbados etre an 10 hag ar 16 Here. Miliadoù a dud a varvas war vor ivez.

## Ar gorventenn

Skoet e voe ar mor Karib e-kreiz an Dispac'h amerikan (1765-1783). Ker e voe ar priz paeet gant lestrazoù Breizh-Veur ha Frañs a oa o keveziñ o-daou a-benn chom mestr war an takad. Strewet ha gwallgaset gant ar gorventenn e voe lestraz an amiral breizhveuriat George Rodney, a oa o treizhañ etre New York hag an Antilhez. En em gavet e Barbados e kavas an amiral e oa bet graet peñse gant eizh diwar an daouzek lestr-brezel en doa laosket war e lerc'h hag e oa marvet an darn vrasañ eus ar vartoloded e bourzh.
An ergerzher kaset di da c'houde evit priziañ ar reuz a gavas e oa chomet daou zevezh-pad ar gorventen war al lec'h. Ken bras e oa ar reuz ken ma kavas d'an ergerzher, e gaou, e oa bet ur c'hren-douar war un dro gant ar gorventenn. Peuzskubet e oa bet an enezenn. Dousennadoù a vigi-pesketa a vankas distreiñ. Kement familh war an enez, koulz lavaret, a gollas unan kar e-pad ar gorventenn.

## Korventennoù 1780

Dibar eo bet koulzad ar c'horventennoù e 1780, pa c'hoarvezas teir c'horventenn a voe pennkaoz da marv mil den pep hini anezho da nebeutañ, an teir anezho e-kerzh miz Here.
Ur bloavezh rekord evit an tarchoù heol abaoe kantvedoù e voe 1780. E-pad kelc'hiad dreistuc'hek an heol e-tro 1775-1785 e c'hoarvezas un niver uhel ha divoas a gorventennoù - 3 war an dek vrasañ, 6 war ar 25 varvusañ renablet er pevar c'hantved a-raok Goude-se ne voe ket adkavet un niver ken bras a darchoù produet gant an heol a-raok begoù kelc'hiadoù 1958, ha 200-2002, al live hollek uhelañ gant an obererezh heolel en ur ober kantadoù a vloavezhioù.

## Korventennoù er Meurvor Atlantel

E-touez ar c'horventennoù marvus-tre all er Meurvor Atlantel emañ Galveston (1900) ha Mitch (1998). Evit keñveriañ, nebeutoc'h eget 2 000 a dud a voe lazhet gant Katrina er bloaz 2005
Korventennoù marvusañ er Meurvor Atlantel :
| Renk | Anv | Bloaz | Tud lazhet |
| 1 | "Korventenn veur" | 1780 | 22 000 |
| 2 | Mitch | 1998 | 9 000 – 18 000 |
| 2 | "Galveston" | 1900 | 8 000 – 12 000 |
| 2 | Fifi | 1974 | 8 000 – 10 000 |
| 2 | Republik Dominikan" | 1930 | 2 000 – 8 000 |

## Levrlennadur

* (en) Patrick J. Fitzpatrick : Natural Disasters: Hurricanes, ABC-CLIO Inc., 1999 (ISBN 978-1-57607-071-0)

## Notennoù

* 1 2 (en) 'NOAA, 28 Mae 1995. Kavet : 15/06/2021.
* ↑ (en) 'NOAA'. Kavet : 15/06/2021.
* ↑ (en) 'Space.com'. Kavet : 15/06/2021.
# Ounamieg

Ur yezh aljek eus is-skourr eus ar yezhoù algonkek ar reter eo an ounamieg (unami, delawareg, (lenni-)lenape pe tla wilano), komzet gant nebeutoc'h evit 5 den e biz ha kornôg-kreiz Oklahoma er Stadoù-Unanet (1996).
Tos a-walc'h eo d'ar mounseeg.
Ur yezh damvarv an hini eo.

## Gwelet ivez

* Yezhoù aljek
* Yezhoù algonkek
# Ounaou Hoffmann

Ounaou Hoffmann :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Usurzhad : | Xenarthra |
| Urzhad : | Pilosa |
| Kerentiad : | Megalonychidae |
| Genad : | Choloepus |
| Anv skiantel ||
| Choloepus hoffmanni (Peters, 1858) ||
| D'ar vevoniezh e tenn ar pennad-mañ. ||
Ounaou Hoffmann, pe lezireg Hoffmann, Choloepus hoffmanni eus e anv skiantel, a zo ur bronneg hag a vev e Kreiz ha Suamerika.

## Liammoù diavaez

a vo kavet e Wikimedia Commons.
# Ounaou

Ounaou :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Usurzhad : | Xenarthra |
| Urzhad : | Pilosa |
| Kerentiad : | Megalonychidae |
| Genad : | Choloepus |
| Anv skiantel ||
| Choloepus didactylus Linnaeus, 1758 ||
| D'ar vevoniezh e tenn ar pennad-mañ. ||
An ounaou, pe lezireg Linnaeus, Choloepus didactylus eus e anv skiantel, a zo ur bronneg hag a vev e koadegoù Suamerika (Perou, Ecuador, Brazil, Kolombia, Venezuela, Guyana, Gwiana c'hall ha Surinam).

## Doareoù pennañ

Etre 50 ha 90 cm eo e hirder hag etre 4 hag 8 kg e bouez. Berr eo e lost (war-dro 2 cm). Gell-gris eo e vlevenn, gant un arliv glas-gwer en abeg d'ar bezhin a gresk enni. Plat eo e benn ha bras e zaoulagad.
Daou viz skilfek a zo en e bavioù a-raok ha tri en e bavioù a-dreñv. Stumm ur c'hrog a zo gant e skilfoù ha ganto eo azasaet an ounaou ouzh ar vuhez er gwez.
Bevañ a ra en e-unan hag en em vagañ diwar delioù ha frouezh.
Dilec'hiañ a ra gorrek-tre ha ne ziskenn diouzh ar gwez nemet ur wech ar sizhun evit kac'hat.

## Gouennañ

An dougen a bad 6 miz hag ur c'holen a vez ganet bep bloaz. Hemañ a chom krog ouzh kof e vamm e-pad 5 sizhun a-raok bezañ gouest da fiñval e-unan.

## Liammoù diavaez

a vo kavet e Wikimedia Commons.
# Our House (kanaouenn, Graham Nash)

Our House (Hon zi) a zo ur ganaouenn saoznek savet gant ar c'haner-sonaozer saoz Graham Nash (1942-).
Enrollet e voe d'ar 5 a viz Du 1969 hag embannet gant Atlantic Records d'an 11 a viz Meurzh 1970, a-gevret gant nav c'hanaouenn all, war Déjà Vu, albom kentañ ar strollad sonerien Crosby, Stills, Nash & Young. Kanet eo gant an aozer, eilet gant mouezhioù David Crosby (1941-2023) ha Stephen Stills (1945-). Seniñ ar piano a ra Nash ha pedet e voe ar sonerien gitar-boud Greg Reeves ha bateri Dallas Taylor (1948-2015) ivez.
Displeget en devoa Graham Nash e oa bet awenet gant darvoudoù munut c'hoarvezet d'ar mare ma oa o chom e ti an arzourez kanadian Joni Mitchell (1943-) e Laurel Canyon (Los Angeles (Kalifornia), Stadoù-Unanet Amerika). Bet e oant bet o leinañ e Los Angeles ha prenet he devoa Joni Mitchell ul lestr en ur stal e Ventura Boulevard (Traoñienn San Fernando, en norzh da Los Angeles). Distro en o zi e savas Nash ar sonenn en ur ober un eurvezh tra ma oa Mitchell o tastum bleuñv er jardin. Ken eeun ha tra...

## Ar gerioù...

* ...el lec'hienn AZLyrics.

## Liamm diavaez

* Our House, kanet gant Crosby, Stills, Nash & Young.

## Notennoù ha daveennoù

* ↑ Savet e oa bet, e 1982, ur ganaouenn heñvel he zitl gant Madness, disheñvel-mik ar pozioù hag an ton avat.
* ↑ Crosby, Stills, Nash & Young ‎– Déjà Vu el lec'hienn Discogs.
# Oups

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Oups, pe oops, (distaget [ʼups]), zo ur ger a c’hall talvezout meur a dra.

## Kanaouennoù

* Oops, e 1956 gant Warren and Mercer, kanet gant Ella Fitzgerald ha Louis Armstrong e 1956
* Oops, e 1962 gant Bill Doggett And His Combo
* Oops, e 1966 gant Neil Christian
* Ooops Up', e 1990 gant Snap!
* Oops (Oh My), gant Missy Elliott
* Oops! (Super Junior song), gant Super Junior
* Oops, Oh No!, gant Cerrone ha La Toya Jackson
* Oops!… I Did It Again, kanaouenn hag albom e 2000 gant Britney Spears

## Film

* Ooops! Noah is Gone, film alaman, lakaet e galleg hag anvet Oups ! J'ai raté l'arche…

## Traoù all

* Oops (kelaouenn), kelaouenn c'hallek embannet e Pariz abaoe 2008
* Ar Festival Oups, e Brest e 2016

## Notennoù

* ↑ https://www.oups-brest.com/
# Oupeye

a vo kavet e Wikimedia Commons.
Oupeye (walloneg :Oûpêye) zo ur gumun e Belgia e Proviñs Liège.
* Lec'hiadur
* Banniel
* Skoed

## Douaroniezh

* Gorread : 36,09 km²
* Poblañs (2022) : 25 571 a dud
* Stankter : 709 den/km²
# Oupouaout

Oupouaout, pe Wepwawet, gant e anv hag a dalv "an hini hag a zigor an hentoù", a zo, e mitologiezh Henegipt, doue ar saout ha sikour a rae ar veajourien da skarzhañ an dañjerioù a-ziwar an hent.
# Ouneg

Ur yezh papouek eus skourr yezhoù papouek ar reter eo an ouneg (oune, ounge pe dapera) komzet gant tro-dro da 1 900 den (1990) e Bougainville.
# Okeania

Okeania, Oseania pe Oseani a zo unan eus rannoù bras an Douar, anvet diwar anv an doue kozh Okeanos. Evit a sell an douarbolitikerezh, an istor hag ar sevenadur eo ur c’hevandir. Evit a sell an douaroniezh avat, eo diaes ober kevandir eus ur rann-ved diazezet dreist-holl war inizi bihan strewet en ul lodenn hepken eus ur meurvor (lodenn su ar Meurvor Habask), war-bouez Aostralia, ur gwir "enez-kevandir" anezhi.
En em astenn a ra war 8 525 989 km$^2$. Ouzhpenn 50 milion a annezidi he doa e 2020, o chom e 16 stad dizalc'h ha 15 tiriad.

## Ar rannoù

Boas e vezer da rannañ Okeania e teir rann vras, e-maez eus Aostralia ha Zeland-Nevez:
* Melanezia
* Mikronezia
* Polinezia

## An inizi pennañ

* Aostralia, ur gwir gevandir evit an douaroniourien
* Ginea-Nevez
* Enez ar Su (Zeland-Nevez)
* Enez an Norzh (Zeland-Nevez)
* Tasmania (Aostralia)
* Kaledonia-Nevez
* Fiji

## Notennoù

* ↑ Geriadur Roparz Hemon, 1993, p. 605.
* ↑ Geriadur Favereau.
Kevandirioù ha rannvedoù :
| Norzhamerika | Europa | Eurazia | Azia |
| Amerikaoù | Eurafrazia | Okeania | Aostralia |
| Suamerika | Afrika | Antarktika | Gourgevandirioù kozh : Gondwana • Laurazia • Pangea • Rodinia |
Melanezia : Fidji • Kaledonia-Nevez • Papoua Ginea-Nevez • Papoua ar C'hornaoueg • Inizi Salomon • Vanuatu
Mikronezia : Guam • Hawaii • Kiribati • Inizi Mariana an Norzh • Inizi Marshall • Atoll Midway • Stadoù Kevreet Mikronezia • Nauru • Palau • Wake
# Okeanidezed

Merc'hed Okeanos ha Tethys eo an Okeanidezed, nimfezed goueled ar mor, a zo ur ribitailh anezho :
* 3 000 a lavarer, ma ne gonter nemet ar merc'hed,
* 6 000 ma konter ar baotred, o breudeur, a zo doueed-stêr.
Pep hini eus an nimfezed-se a oa stag ouzh ul lec'h gleborek bennak peurvuiañ, feunteun, gwazh, stêr, pe lenn.
Unan eus o c'hargoù a oa diwall bugaleaj ar baotredigoù.

## Ouzhpennañ

Un toullad "difetisennoù" personelaet a oa lakaet da Okeanidezed, evel
* Metis
* Tyc'he
* Peitho
hag an holl anezho lakaet gant Hesiodos da verc'hed Okeanos ha Tethys.

## Anvioù Okeanided hag Okeanidezed anavezet
### E vugale gant Gaia

* Kreousa
* Sperc'heios

## E vugale gant Tethys

* Ac'heloüs
* Ac'heron
* Admete
* Alfeios
* Amaltea
* Amfitrite, gwreg Poseidon, unan eus doueezed ar mor, a vez gwelet evel un Nereidenn peurvuiañ
* Asia - Nimfenn Azia, c'hoar da Europa
* Asopos
* Bolbe - Nimfenn kêr Beirut
* Kalypso,
* Kalliroe
* Catillus
* Kebren
* Kefissos
* Kirke
* Clitunno, hervez mojennoù Roma
* Klytia
* Klymene - gwreg an Titan Iapetos, mamm Prometheüs
* Crinisus
* Dione serc'h da Zeus
* Doris - okeanidenn an dour glan, gwreg an doue Nereüs
* Eidyia
* Elektra an Okeanidenn
* Enipeus
* Aithra,
* Europa, an okeanidenn eus an teir a zo an anv-se dezho
* Eurynome
* Ianthe
* Idia, mamm Medea,
* Inac'hos
* Lysithea
* Melia
* Meliboia, pe C'hloris.
* Merope
* Metis - Doueez ar furnezh, ha gwreg kentañ Zeus.
* Neda, unan eus magerezed Zeus pa oa bugelig,
* Neilos
* Peneios
* Perseis, gwreg Helios,
* Philyra
* Pleione - Mamm ar Pleiadezed
* Plouto - Mamm Tantalos
* Rode
* Scamander
* Simoeis
* Styks - Okeanidenn ar stêr Styx, a rae nav gwech tro an Ifernioù; ar stêr nemeti a oa doueez ha n'eo ket doue,
* Telesto
* Tiberinus, hervez mojennoù Roma
* Tibertus, hervez mojennoù Roma
* Tyc'he
* Ourania.
* Volturnus, hervez mojennoù Roma
* Zeuxo

### Mammoù dianav dezho

* Nemesis
* Caanthus

### Gwelout ivez:

* gwreg-vor, morganez
* Potamoi

### hag ivez

* Kronos
* Rhea 1

## Notennoù

* ↑ Theogonia
# Orendain

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Orendain zo un anv-lec'h euskarek.
* Orendain (Gipuzkoa), ur gumun e Gipuzkoa;
* Orendain (Girgillao), ur bourk e Girgillao, e Nafarroa Uhel
# Orellana

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Orellana zo anv spagnolek meur a gumun
* Orellana de la Sierra e proviñs Badajoz
* Orellana la Vieja e proviñs Badajoz
# Orellana la Vieja

Orellana la Vieja zo ur gumun e proviñs Badajoz en Extremadura.
# Orendain (Gipuzkoa)

Orendain ( Orendáin e spagnoleg) zo ur gumun eus Gipuzkoa, en Euskal Herria.
# Oreithyia

Oreithyia (henc'hresianeg Ὠρείθυια / Ōreithuia ; latin Ōrīthyia) a oa merc'h da Erec'htheüs, roue Aten, ha d'e bried Praksithea, hervez mojennoù Hellaz kozh. Breudeur he doa : Kekrops, Pandoros, Metion, ha c'hoarezed : Prokris, Kreousa, C'hthonia.

## Mojenn

Boreas, avel an hanternoz, a oa sot ganti. Ober a reas al lez dezhi, en aner, ma fellas dezhañ he c'hemer dre nerzh. Un deiz edo-hi o c'hoari hag o tañsal war lez ar stêr Ilisos, pe o kutuilh bleunioù war lez ar stêr Kefisos, pa voe tapet ha kaset dre an aer da lein roc'h Sarpedon, war lez ar stêr Erginos e Trakia. Eno, e-touez a c'houmoul, e voe gwallet.
Pevar bugel o doe hervez ar vojenn. He daou vab Zetes ha Kalais a gemeras perzh e beaj an Argonaoted da skrapañ ar maoutken aour ; div verc'h he devoa ivez, C'hione ha Kleopatra a voe bac'het gant he fried Fineüs ha divac'het gant he daou vreur.

## Livouriezh

Setu amañ teir zaolenn a zo bet awenet gant istor gwallidigezh Oreithyia.
| Oreithyia gwallet gant Boreas Pieter Pauwel Rubens (war-dro 1620) | Gwallidigezh Oreithyia Francesco Solimena (war-dro 1730) | Boreas hag Oreithyia Evelyn De Morgan (1896) |

## Sonerezh

La canzone di Marinella zo ur ganaouenn italianek savet e 1962 gant Fabrizio De André hag embannet er bladenn Valzer per un amore/La canzone di Marinella e 1964.

## Mammennoù

* Apollodoros, Bibliotheke, 3.15-I.2
* Apollonios Rodos, I.212vv
* Ovidius, Metamorfozoù, 6.677vv
* Homeros, Odysseia, 14.533
# Orem (Utah)

Orem zo ur gêr lec'hiet e kreiz stad Utah e Stadoù-Unanet Amerika. Bez' e oa 88 328 a annezidi e 2010. Krouet eo bet anv Orem en ur mod ofisiel e 1877.

## Liammoù diavaez

* (en) Lec'hienn ofisiel
a vo kavet e Wikimedia Commons.
# Orenbourg

Orenbourg (ruseg: Оренбург) a zo ur gêr e Rusia, en Oblast Orenbourg, war ribl ar stêr Oural. Poblet e oa gant 543 654 a dud e 2021. E 1 478 kilometr e Gevred Moskov emañ, ha n'emañ ket pell eus an harzoù gant Kazakhstan.
Ur pont a-us d'ar stêr Oural a verk an harzh etre Europa hag Azia.

## Anv ar gêr

Talvezout a rafe anv ar gêr kement hag ar c'hreñvlec'h war ribl ar stêr Or.
Etre 1938 ha 1957 e oa anvet Tchkalov en enor d'an nijour-arnodiñ soviedel Valeri Tchkalov. E 1954 e voe savet un delwenn arem anezhañ 5 metr uhel evit lidañ 50$^{vet}$ deiz-ha-bloaz e c'hanidigezh.
Lesanvet e vez Orenbourg kêr-benn aziat Rusia en ur mod anofisiel.

## Tud liammet gant ar gêr

* Alexander Schmorell (1917–1943), ezel eus ar strollad enep-nazi Rozenn Wenn,
* Youri Gagarin (1934–1968), sterdead.

## Gevelliñ

Gevellet eo Orenbourg gant :
* Aktobe (Kazakhstan)
* Khujand (Tadjikistan)
* Oral (Kazakhstan)
* Orlando (Florida) (SUA)

## Notennoù ha daveoù

* ↑ Братские узы: четыре города-побратима Оренбурга, Govorim Delo, 2019-11-22
# Oreoicidae

Oreoicidae :
| Oreoica gutturalis, ur par luc'hskeudennet e St George (Queensland, Aostralia). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| D'ar vevoniezh e tenn ar pennad-mañ. ||
Oreoicidae a zo ur c'herentiad nevez e rummatadur an evned, termenet e 1985 gant an daou evnoniour stadunanat Jon Edward Ahlquist (1944-2020) ha Charles Sibley (1917-1998).

## Genadoù

Tri genad a ya d'ober ar c'herentiad :
* Aleadryas (1 spesad),
* Oreoica (1 spesad),
* Ornorectes (1 spesad).

## Rummatadur

Renket e veze ar genadoù-se er c'herentiad Pachycephalidae kent.

## Levrlennadur

* Richard Schodde & Les Christidis, Relicts from Tertiary Australasia: undescribed families and subfamilies of songbirds (Passeriformes) and their zoogeographic signal, Zootaxa, 2014, 3786 (5): 501–522.
# Oregon

Oregon a zo ur stad eus kornaoueg ar Stadoù-Unanet.

## Kêrioù Oregon

| 1 | Portland | 583 776 |
| 2 | Eugene | 156 185 |
| 3 | Salem | 154 637 |
| 4 | Gresham | 105 594 |
| 5 | Hillsboro | 91 611 |
| 6 | Beaverton | 89 803 |

## Liammoù diavaez

* (en) Lec'hienn ofisiel
# Orellana de la Sierra

Orellana de la Sierra zo ur gumun e proviñs Badajoz en Extremadura.
# Marianna Donnart

Marianna Donnart, bet ganet e Pempoull d'ar 05 a viz Du 1988, a zo bet kenskrivet ganti ha gant Moran Dipode daou levr faltazi-harozed Brezel an Erevent, aet gantañ Priz ar gwellañ levr evit ar re yaouank e 2006, hag Hudour an Tour Du, aet gantañ Priz ar gwellañ levr evit ar re yaouank e 2007

## Oberennou

* Brezel an erevent, Keit Vimp Bev, 2006
* Hudour an tour du, Keit Vimp Bev, 2007
* Kemeret perzh en dastumad lizhiri Karantez dispaket, An Alarc'h, 2007.

## Liammoù diavaez

* Lec'hienn ma c'heller pellgargañ testenn Brezel an Erevent en he fezh
* Lec'hienn ma c'heller pellgargañ testenn Hudour an Tour Du en he fezh
# Marianna Madia

Marianna Madia (ganet d'ar 5 a viz Gwengolo 1980 e Roma) zo ur bolitikourez italian eus ar Partito Democratico (Strollad Demokratel Italia).
Ministr an Eeunaat hag ar Velestradurezh publik eo abaoe an 21 a viz C'hwevrer 2014.

## Buhez

embann a ra bezañ katolik.

## Poltriji

* Marianna Madia, gant ar prezidant Giorgio Napolitano hag ar c'hentañ ministr Matteo Renzi.

## Skridoù

* Un welfare anziano. Invecchiamento della popolazione o ringiovanimento della società?, (Ed. Il Mulino, 2007)
* Precari. Storie di un "Italia che lavora", (Rubbettino, 2011, ISBN 884982940X)

## Notennoù ha daveennoù

* ↑ Primarie del Pd, exploit delle donne. Sorpresa Madia: «Dicevano che ero da listino»
* ↑ Italy's PM-designate Matteo Renzi names new cabinet
* ↑ repubblica.it: Sfida a sindacati e compagni di partito L'autunno caldo di Marianna Madia

## Liammoù diavaez

* Lec'hienn Marianna Madia (it) (en)
# Middle Island

Middle Island zo un anv lec'h saoznek, ha hini meur a enezenn dre ar bed.

## Aostralia

* Middle Island, en enezenn e 1770 hag en Agnes Water e Queensland

## Kanada

* Middle Island (Newfoundland and Labrador),
* Middle Island, en Toronto Islands en Ontario,
* Middle Island (Lenn Erie), en Ontario, kreisteisañ lec'h eus Kanada

## Patrom:Saint Kitts and Nevis

* Middle Island (Saint Kitts and Nevis), kêr e Saint Kitts.

## Stadoù-Unanet

* Middle Island, New York, e Long Island
* Middle Island (West Virginia), enezenn er stêr Ohio

## Tristan da Cunha

* Middle Island (Tristan da Cunha), en enezeg Tristan da Cunha er Meurvor Altantel

## Zeland-Nevez

* Middle Island, anv kozh South Island, en XIXvet kantved

## Pennad kar

* Saint-Thomas Middle Island
# Mide

Mide a oa ur rouantelezh iwerzhonat e-pad ar Grennamzer. Krouet e oa bet en Henamzer moarvat. Edo e-kreiz an enez, evel m'en diskouez e anv Mide, a dalvez "kreiz" en heniwerzhoneg. Hiziv ez eus div gontelezh en Iwerzhon zo anvet diwar anv ar rouantelezh-se : Meath ha Westmeath.

## Istor

Hervez an hengoun e vefe bet krouet gant Tuathal Teachtmhar er c'hantved kentañ. He rouaned kentañ a vefe bet Uí Enechglaiss, un darn eus ar Fir Bolg.
War-dro 490 e voent kaset kuit eus o bro, e-kichen Kildare gant an Uí Néill ha kemeret e voe o lec'h gant Clann Cholmáin a renas war ar vro betek distruj ar rouantelezh. Meur anezho a oa bet Pennroue Iwerzhon. War zigreskiñ ez eas ar rouantelezh er Grennamzer avat, hag e 1173 e kollas he frankiz, aloubet gant tud Connacht.

## Daveoù

* "Clann Cholmain Kings of Mide 766–1184", page 195–196 in "A New History of Ireland", Vol. IX, ed. Byrne, Martin, Moody, 1984.
* "Irish Leaders and Learning Through the Ages", Paul Walsh; ed. O Muraile, 2004.
* "King James II's Irish Army List", D'Alton, 18??
# Midden-Drenthe

Midden-Drenthe (distagañ ) a zo ur gumun e proviñs Drenthe en Izelvroioù. Savet e voe e 1998 pa voe kendeuzet teir c'humun all : Beilen, Smilde ha Westerbork. Etre 1998 ha 2000 e veze anvet Middenveld.

## Ar gumun

29 c'hêriadenn ha kêr a ya d'ober kumun Midden-Drenthe (annezidi : sifroù miz Genver 2004). E Beilen emañ an ti-kêr.
| Anv | Annezidi | Anv | Annezidi |
| Beilen | 9030 | Elp | 370 |
| Laaghalen | 100 | Westerbork | 4560 |
| Zwiggelte | 300 | Orvelte | 90 |
| Smilde | 4520 | Lieving en Makkum | 200 |
| Garminge | 80 | Bovensmilde | 3310 |
| Oranje | 200 | Zuidveld | 80 |
| Hoogersmilde | 1460 | Spier | 200 |
| Eursinge | 60 | Hooghalen | 940 |
| Mantinge | 180 | Drijber | 120 |
| Nieuw-Balinge | 790 | Holthe | 150 |
| Wijster | 1100 | Laaghalerveen | ? |
| Balinge | 120 | Bruntinge | ? |
| Hijken | 640 | Hijkersmilde | ? |
| Witteveen | 460 | Ter Horst | ? |
| Brunsting | 100 | | |

## Kuzul-kêr

E kuzul-kêr Midden-Drenthe ez eus 23 dileuriad :
* PvdA : 9 dileuriad
* CDA : 5 dileuriad
* VVD : 4 dileuriad
* SP : 1 dileuriad
* Gemeentebelangen Midden-Drenthe : 1 dileuriad
* ChristenUnie : 1 dileuriad
* GroenLinks : 1 dileuriad
* Gemeentebelangen Smilde-Beilen-Westerbork : 1 dileuriad